paume
alt al
Het zijn comen te rechte inde banc voir meye
en scepen van loven brueder dieric mennekens
convers des godshuys van vrienten ter eender zijden
ende epauwel steke van halen ter ande Aldair
brued
de voirscr dieric dede lesen eenen scepen
brief van thienen bijde late jonchr daems van kerckem
overbracht voir de voirs scepen onder dander
begripen de guedinghe die de voirs brueder dieric
ontfanghen hadde van wouten ende pauwelle steke
gebrueden van eenen huyse ende hove met eenen
beempde te beetse ende dair omtrent gheleghen
dat den selven brueder diericke ghewarandeert
was bijden vors wouten en pauwelle op een
half broet als oir alle den comer ende chijs
dair voir uutgaende ghelijc dat de voirscr
scepen brieve clairlike uutwijsen ende begrijpen
dair hijs hem toegedroech Ende want de vors
brueder vieric alsoe hij dede segghen inde vors
wairscap en guedinghen groet hynder ende gebreck
vant mits dat jouffr katlijne uuter helicht
nonne van orienten vors hadde ghevolght ende
hue gepijnt met rechte te volghen opde voirs goede
voir ghebrec van twee hollan gulden erfchijs ende
acht goede boddraghers Dair de vors jouffr
katlijne soe verre met rechte gheprocedeert
hadde dat zij gewesen wert met vonisse
inde banc voirs tot huen behoude Dwelck
zij alsoe dien navolgende dede Hoopende
mits dien de voirscr brueder dierick en want